recursal/SuperWikiNEXT-32B huggingface dataset:
| Barlio ežeras |
| --- |
| Palydovinė ežero nuotraukaPalydovinė ežero nuotraukaPalydovinė ežero nuotrauka |
| Vieta | Australijos vėliava Australija (Vakarų Australija) |
| Plotas | 1980 km² |
| Kilmė | tektoninis |
| 

Žemėlapis rodantis  vietą.Barlio ežeras

  |
| **Koordinatės** |  29°09′20″ p. pl. 119°30′50″ r. ilg.﻿ / ﻿29.15556°š. pl. 119.51389°r. ilg.﻿ / 29.15556; 119.51389Koordinatės: 29°09′20″ p. pl. 119°30′50″ r. ilg.﻿ / ﻿29.15556°š. pl. 119.51389°r. ilg.﻿ / 29.15556; 119.51389 |
|  |
|  Vikiteka | Barlio ežeras |

**Barlio ežeras** (angl. *Lake Barlee*) – druskingas, nenuotakus, sezoninis ežeras vakarinėje Australijos dalyje, Vakarų Australijos valstijoje. Telkšo Vakarų Australijos plokščiakalnio pietuose, apie 450 km į šiaurės rytus nuo Perto; vienas didžiausių valstijoje. Plotas 1980 km², ilgis (iš vakarų į rytus) daugiau kaip 100 km, plotis (iš šiaurės į pietus) apie 80 km. Kranto linija vingiuota, gausu įlankų ir pusiasalių, yra daug žemų, nedidelių salų.

Aukso ieškotojai prie Barlio ežero, 1923 m.
Dubuo yra granitiniame skyde, dažniausiai sausas, pasidengęs druskos plutele, kai kur kyšo uolos. Prisipildo vandens tik po gausių kritulių, maždaug kas dešimt metų, vanduo išsilaiko iki 6–9 mėnesių. Po lietaus įteka trumpi, laikini upeliai. Salose ir pakrantėse auga burnotinių šeimos žemaūgiai sukulentai halofitai *Tecticornia*. Kai ežeras prisipildo vandens, peri vandens paukščiai: juodosios gulbės, australinės urvinės antys, rausvaausės antys (*Malacorhynchus membranaceus*), kojūkai, australiniai kojūkai, *Anarhynchus ruficapillus* (sėjikinių šeimos rūšis). Iš viso prie ežero suskaičiuota daugiau kaip 15 paukščių rūšių ir 11 bestuburių taksonų.

Kartu su gretimais ežerėliais įtrauktas į tarptautinės gamtos apsaugos organizacijos „BirdLife International" paukščiams svarbių teritorijų sąrašą.

Ežerą pirmasis iš europiečių atrado ir kolonijinio sekretoriaus Frederiko Barlio garbei pavadino australų keliautojas Džonas Forestas, apsilankęs čia 1869 m. su ekspedicija, ieškančia dingusio vokiečių gamtininko Liudvigo Leichharto (*Ludwig Leichhardt*) pėdsakų.

Šaltiniai
---------

1. ↑  *Interesting facts about Western Australia*, Landgate. Suarchyvuota 2012-07-13. Nuoroda tikrinta 2024-03-09.
2. ↑  Elena Stankūnienė, *Barlee ežeras*, Visuotinė lietuvių enciklopedija, 2018-10-29. Nuoroda tikrinta 2024-03-09.
3. ↑  *Lake Barlee*, Text account. BirdLife International. Nuoroda tikrinta 2024-03-09.
4. ↑  *Lake Barlee*, Summary. BirdLife International. Nuoroda tikrinta 2024-03-09.
5. ↑  John Forrest, *Explorations in Australia*. London: Sampson Low, Marston, Low, & Searle, 1875, p. 35.
| **Lontra provocax** |
| --- |
| Pietinė upinė ūdra (*Lontra provocax*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Plėšrieji žinduoliai  *( Carnivora)* |
| Šeima: | Kiauniniai  *( Mustelidae)* |
| Gentis: | Amerikinės ūdros  *( Lontra)* |
| Rūšis: | Pietinė upinė ūdra  *( Lontra provocax)* |

 |
| Arealas |

**Pietinė upinė ūdra** (*Lontra provocax*) – kiauninių (*Mustelidae*) šeimos žinduolių rūšis. Gyvena Patagonijoje – Čilės pietuose, Argentinoje Andų pašlaitėse iki Neukeno provincijos, Ugnies Žemėje.

Tai vidutinio dydžio ūdra – kūno ilgis 100–116 cm, uodegos ilgis 35–46 cm. Kojos plėvėtos, su su stipriais nagais. Kailis aksomiškas. Viršus tamsiai rudas, apačioje pereina į balkšvą. Atsiveda 1–2 jauniklius, kuriuos išnešioja per 10–12 mėnesių. Gyvūnas retai išgyvena daugiau, nei 3 metus.

Pietinė upinė ūdra gyvena tiek gėluose, tiek jūriniuose vandenyse. Laikosi uolėtose pakrantėse kur gausiau augalijos (išvartų, šaknų, kirnių), be to, kur įlankos ir užutėkiai, o ne atviras vanduo. Patelės laikosi su savo jaunikliais, patinai – pavieniui. Šios ūdros aktyvios naktį. Maitinasi daugiausia vėžiagyviais ir žuvimi, taip pat moliuskais, paukščiais.

Pietinės upinės ūdros intensyviai medžiotos dėl kailio. Dėl šios priežasties, taip pat buveinių mažėjimo, vandens taršos paskelbtos nykstančiomis.

Savo areale šis gyvūnas žinomas kaip isp. *huillín, nutria de río, gato de río, lobito de río, lobito de río patagónico, tigre del agua*, jag. *aüilaf*, teh. *yem’chen*.

Šaltiniai
---------

1. 1 2 3 4  *Lontra\_provocax*,ADW – Animal Diversity Web. University of Michigan, Museum of Zoology.


|  |  |
| --- | --- |
|  | **Vikiteka: Pietinė upinė ūdra** – vaizdinė ir garsinė medžiaga  |
Geopolitiniai pokyčiai Eurazijoje 1989–1991 m.
**Geopolitika** – politologinė teorija, atsiradusi XIX–XX amžių sandūroje, kuri teigia vyraujantį geografinių sąlygų poveikį visuomeniniams – politiniams procesams. Dažnai laikoma politinės geografijos sinonimu ir socialinės geografijos dalimi.

*Geopolitikos* sąvoką įvedė švedų mokslininkas Rudolf Kjellén (1864–1922) Pirmojo pasaulinio karo metu.

Iki Pirmojo pasaulinio karo ir tuoj po jo vyravo idealistinės nuotaikos, demokratinės santvarkos, žmogaus ir tautų teisių idėjos. Kaip tik tuo metu valstybės pradeda suvokti viena kitą kaip suverenius darinius ir pripažinti jų teisę egzistuoti. Valstybės nebesiekia ekstrapoliuoti savo tvarkos visam pasauliui, o pradeda skaitytis ir su kitų panašių į save darinių egzistavimu.

Tačiau netrukus kyla nusivylimas demokratišku valstybės valdymo modeliu. Imama abejoti individų įtakos valstybei svarba. Peržiūrimos ir taikaus valstybių koegzistavimo idėjos. Būtent šioje atmosferoje iškyla geopolitinis pasaulio aiškinimas kaip atsvara socialiniam. Jis propagavo determinizmą, pagrįstą valstybės teritoriniais veiksniais bei jos geografine padėtimi. Šis požiūris atitiko nusivylimo demokratija nuotaikas ir tuo pasitarnavo autoritariniams režimams. Ne veltui geopolitinės studijos ypač suklestėjo tarpukario Vokietijoje.

Po to, kai 1924 m. Karl Haushofer išleido savo knygą „*Geopolitik des Pazifischen Ozeans*", įkūrė Geopolitikos institutą prie Miuncheno universiteto ir pradėjo leisti „*Zeitschrift für Geopolitik*", prasidėjo geopolitikos suklestėjimas. Svarbius darbus geopolitikos tema tuo metu rašė Londono universiteto profesorius Hallford J. McKinder („*Britain and the Britain Seas*") bei prancūzas geografas Jean Gottmann.

Geopolitine tematika daug yra parašęs ir Lietuvos mokslininkas Kazys Pakštas. 1939 m. knygą „Geopolitika" išleido ir kitas žymus Lietuvos geografas Stanislovas Tarvydas (1903–1975). Joje išreikštas ypač negatyvus požiūris į tautines mažumas, Europa apibūdinama kaip klaikus miškas, kuriame siaučia plėšikai. Pokaryje dėl šios knygos S. Tarvydui teko išeiti iš universiteto ir viešai pasmerkti leidinio idėjas.

Bibliografija
-------------

* Laurinavičius, Č.; Motieka, E.; Statkus, N. *Baltijos valstybių geopolitikos bruožai*. Vilnius: LII leidykla, 2005.
* Criekemans, David, *Geopolitiek, 'geografisch geweten' van de buitenlandse politiek?*, Garant, Antwerpen/Apeldoorn, 2007.- 848 p.: ill..- ISBN 90-441-1969-9

Nuorodos
--------

Vikicitatos 

Wikiquote logoWikiquote logo
Puslapis Vikicitatose –
***Geopolitika***

* Apie „istorinės geopolitikos" discipliną
| Konkurencijos taryba |
| --- |
|  |
|  |
| **Įkurta** | 1992 m. |
| **Panaikinta** | {{{Panaikinta}}} |
| **Trumpinys** |  |
| **Tipas** |  |
| **Anksčiau** |  |
| **Jurisdikcija** | LR Seimas |
| **Buveinė** | Jogailos g. 14,01116 Vilnius |
| **Metinis biudžetas** | {{{Metinis biudžetas}}} |
| **Vadovas** | Jolanta Ivanauskienė(2023–2029) |
| **Pavaduotojas** | Elonas Šatas |
| **Darbuotojų** | 74 (2023-02) |
| **Narių skaičius** | {{{Narių skaičius}}} |
| **Biudžetas** | 7,5 mln. € (2021) |
| **Aukštesnioji agentūra** | {{{Aukštesnioji}}} |
| **Svetainė** | kt.gov.lt |
| 
Infolentelė: žiūrėti • aptarti • redaguoti |

Buveinė (nuo 2012 m.)
Buveinė (2004–2012 m.)
**Konkurencijos taryba** – Lietuvos įstaiga, prižiūrinti, kaip laikomasi Konkurencijos įstatymo ir Mažmeninės prekybos įmonių nesąžiningų veiksmų draudimo įstatymo.

Istorija
--------

1992 m. įkurta Konkurencijos taryba prie Valstybinės kainų ir konkurencijos tarnybos atskaitinga Ekonomikos ministerijai.

1995 m. pertvarkyta į Konkurencijos tarybą prie Konkurencijos ir vartotojų teisių gynimo tarnybos.

1999 m. Konkurencijos taryba tapo nepriklausoma institucija.

2004 m. Lietuvai prisijungus prie Europos Sąjungos, tarpvalstybinės konkurencijos priežiūra perduota Europos Komisijai.

Funkcijos
---------

Taryba prižiūri, kaip ūkio subjektai laikosi Konkurencijos įstatyme nustatyto draudimo sudaryti konkurenciją ribojančius susitarimus, draudimo piktnaudžiauti dominuojančia padėtimi.

Taryba prižiūri koncentracijas – sprendžia, ar išduoti leidimus ūkio subjektams susijungti.

Taryba prižiūri, ar kiti viešojo administravimo subjektai laikosi pareigos užtikrinti sąžiningos konkurencijos laisvę. Už Konkurencijos įstatymo reikalavimų nesilaikymą Taryba gali skirti pinigines baudas tiek ūkio subjektams (iki 10% bendrųjų metinių pajamų praėjusiais ūkiniais metais), tiek viešojo administravimo subjektams (iki 60 000 eurų).

Taryba yra koordinuojanti institucija valstybės pagalbos klausimais.

Sudėtis
-------

Tarybą sudaro pirmininkas ir keturi nariai.

Tarybos pirmininkas ir nariai skiriami 6 metams. Tas pats žmogus pirmininku/nariu skiriamas iki 2-ų kadencijų paeiliui.

Tarybos funkcijas atlikti padeda Tarybos administracija.

### Pirmininkai

* 1992–1993 m. Filomena Jasevičienė
* 1993–2009 m. Rimantas Antanas Stanikūnas
* 2009–2010 m. Jonas Rasimas
* 2010–2011 m. Jūratė Šovienė
* 2011–2023 m. Šarūnas Keserauskas
* 2023–2029 m. Jolanta Ivanauskienė

Šaltiniai
---------

1. ↑
2. ↑
3. ↑
4. ↑
5. ↑
6. ↑  „Dėl Valstybinės kainų ir konkurencijos tarnybos bei Konkurencijos tarybos nuostatų patvirtinimo". *1992 m. spalio 21 d. nutarimas Nr. 785*. Lietuvos Respublikos Vyriausybė. Nuoroda tikrinta 2024-03-10.
7. ↑   Archyvuota kopija 2016-01-06 iš Wayback Machine projekto.
8. ↑
9. ↑
10. ↑
11. ↑
| **Manfredas Žymantas** |
| --- |
|  |
| Gimė | 1970 m. rugpjūčio 8 d. (53 metai)Kėdainiai |
| Sutuoktinis (-ė) | Živilė |
| Vaikai | Almantas, Eligijus |
|  |
| Veikla | gydytojas, politikas |
| Partija | 2003 m. Darbo partija |
|  |
| Alma mater | 
* 1998 m. Kauno medicinos universitetas;
* 2000 m. Vilniaus universitetas.

 |

**Manfredas Žymantas** (1970 m. rugpjūčio 8 d. Kėdainiuose) – gydytojas, Lietuvos, Zarasų rajono savivaldybės bei Ignalinos rajono savivaldybės politinis bei visuomenės veikėjas.

Biografija
----------

1988 m. su pagyrimu baigė Šiaulių medicinos mokyklą. 1992–1998 m. studijavo Kauno medicinos universitete ir įgijo gydytojo specialybę. Mokydamasis Kauno medicinos universitete lankė vadybos ir ekonomikos fakultatyvus. 1998–2000 m. studijavo teisę Vilniaus universiteto Teisės fakultete.

1985–1990 m. Šiauliuose dislokuoto tarybinės armijos karinio dalinio medicinos punkto sanitaras. 1990–1993 m. Šiaulių tuberkuliozės ligoninės medicinos darbuotojas. 1993–2001 m. Kauno infekcinės ligoninės medicinos darbuotojas. 1999–2001 m. atliko bendrosios praktikos gydytojo rezidentūrą Kauno medicinos universitete. 2001–2004 m. Zarasų pirminės sveikatos priežiūros centro bendrosios praktikos gydytojas, Zarasų rajono Turmanto ambulatorijos vadovas. 2004 m. kovo – lapkričio mėn. Šeimos centro prie Visagino greitosios medicinos pagalbos stoties bendrosios praktikos gydytojas.

Nuo 2003 m. Darbo partijos narys, šios partijos Zarasų skyriaus pirmininko pavaduotojas, Darbo partijos prezidiumo ir tarybos narys, Ignalinos skyriaus pirmininkas. 2004–2008 m. Seimo narys, išrinktas Zarasų-Visagino rinkimų apygardoje Nr. 52. 2009–2015 m. Seimo nario Kęstučio Daukšio padėjėjas, UAB „Širvintų sveikatos centras" gydytojas.

2015–2018 m. Neįgalumo ir darbingumo nustatymo tarnybos direktorius.

2004 m. 2007 m. kovo – balandžio mėn. ir 2009 m. gegužės 6 d. – 2011 m. kovo 16 d. Zarasų rajono savivaldybės tarybos narys, bei nuo 2011 m. Ignalinos rajono savivaldybės tarybos narys.

Šaltiniai
---------

1. ↑  2008 m. Lietuvos Respublikos Seimo rinkimai - Darbo partija - Iškelti kandidatai Archyvuota kopija 2013-06-03 iš Wayback Machine projekto.
2. ↑
3. ↑
4. ↑  2011 m. Lietuvos savivaldybių tarybų rinkimai[neveikianti nuoroda]
**Tailando politinė sistema** - konstitucinė monarchija. Aktyviąją rinkimų teisę turi 20 metų sulaukę piliečiai.

Karalius
--------

Valstybės vadovas - karalius (faktiškai nuo 1946 m. karūnuotas 1950 m. Bhūmibolas Aduljadedžas). Prie karaliaus yra Slaptoji taryba, kurią sudaro iki 14 narių. 

Karalius Bhūmibolas Aduljadedžas, gimė 1927 m. gruodžio 5 d. (paskelbta nacionaline švente), antrasis princo Mahidolo sūnus, 1950 m. vedė karalienę Sirikit. Atstovauja Čakri dinastijai, vadinasi Rama IX (Rama dinastija tęsiasi nuo 1782 m.). Sosto įpėdinis sūnus Vadžiralonkornas, gimęs 1952 m. karaliumi tapo po tėvo mirties 2016 m.

Vykdomoji valdžia
-----------------

Šalies vykdomąją valdžią sudaro Ministrų Taryba, kurią kontroliuoja Ministras pirmininkas, kurio kandidatūrą, pasiūlius Tailando Karaliui, išrenka Nacionalinis susirinkimas.

### Ministras pirmininkas

Anksčiau premjerais dažniausiai būdavo kariškiai, įvykdę karinį perversmą arba jų statytiniai. Dabar premjeru tampa demokratiškai išrinktas, bei abejų parlamentų patvirtintas asmuo.

Įstatymų leidžiamoji valdžia
----------------------------

Įstatymus leidžia karalius ir parlamentas - Nacionalinis įstatymų leidimo susirinkimas, susidedantis iš Senato (270 senatoriai, skiriami karaliaus 6 metams) ir Atstovų rūmų (360 deputatas, gyventojų renkamas 4 metams). Senato sudėtis kas 2 metai trečdaliu pakeičiama.

Nuorodos
--------

v • a • r **Azijos šalių politinės sistemos** 

Afganistanas |
Armėnija |
Azerbaidžanas |
Bahreinas |
Bangladešas |
Brunėjus |
Butanas |
Egiptas |
Filipinai |
Gruzija |
Indija |
Indonezija |
Iranas |
Irakas |
Izraelis |
Japonija |
Jemenas |
Jordanija |
Jungtiniai Arabų Emyratai |
Kambodža |
Kataras |
Kazachstanas |
Kinija |
Kipras |
Kirgizija |
Kuveitas |
Laosas |
Libanas |
Malaizija |
Maldyvai |
Mongolija |
Mianmaras |
Nepalas |
Omanas |
Pakistanas |
Pietų Korėja |
Rytų Timoras |
Rusija |
Saudo Arabija |
Singapūras |
Sirija |
Šiaurės Korėja |
Šri Lanka |
Tadžikija |
Tailandas |
Turkija |
Turkmėnija |
Uzbekija |
Vietnamas
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Rūgšties disociacijos konstanta** (**rūgštingumo konstanta**) – pusiausvyros konstantos rūšis kuri apibūdina vandenilio jonų atskilimo laipsnį nuo vandenyje ištirpusios rūgšties. Svarbu įsidėmėti, kad H2O koncentracija yra *praleidžiama* rašant išraišką, kuri pasižymėjus rūgštį bendra forma kaip HA atrodo taip:

HA(aq) + H2O(l) --> H3O+(aq) + A–(aq)
{\displaystyle K\_{a}={\frac {[{\mbox{H}}\_{3}{\mbox{O}}^{+}][{\mbox{A}}^{-}]}{[{\mbox{HA}}]}}}
Kadangi paprastai gaunami labai „negražūs" skaičiai tai panašiu stiliumi kaip ir pH, gali būti išreiškiama ir pKa:

p*K*a = − log10 *K*a
Čia tik svarbu nesusipainioti, nes kuo didesnė *K*a (ar mažesnė p*K*a) tuo rūgštis stipresnė.

Bazės disociacijos konstanta
----------------------------

Lygiai tokiu pat stiliumi išreiškiamas ir bazingumas (Kb):

A–(aq) + H2O(l) ⇌ HA(aq) + OH–(aq)
{\displaystyle K\_{b}={\frac {[{\mbox{HA}}][{\mbox{OH}}^{-}]}{[{\mbox{A}}^{-}]}}}
p*K*b = − log10 *K*b

Ryšys tarp Ka ir jos konjuguotos bazės Kb
-----------------------------------------

Sudauginus šias konstantas gauname Kw kuri yra lygi 1.0 × 10-14 esant 25 °C.
Formulėmis tai atrodo taip:

*K*a*K*b = *K*w
p*K*a + p*K*b = p*K*w
54°40′27.52″ š. pl. 25°15′14.66″ r. ilg.﻿ / ﻿54.6743111°š. pl. 25.2540722°r. ilg.﻿ / 54.6743111; 25.2540722

LSKF logotipas
**Lietuvos svarsčių kilnojimo federacija** (**LSKF**) yra pelno nesiekianti, svarsčių kilnojimo sportą Lietuvoje kuruojanti organizacija (asociacija). Pagrindiniai LSKF tikslai - plėtoti ir populiarinti svarsčių kilnojimo sportą Lietuvoje, padėti kurtis svarsčių kilnojimo klubams, rengti tarptautinio lygio sportininkus bei skatinti sveiką gyvenimo būdą. Šiuo metu federacija rūpinasi Lietuvos jaunučių, jaunių, jaunimo, suaugusiųjų bei senjorų čempionatų rengimu, Lietuvos rekordų fiksavimu, Lietuvos rinktinės dalyvavimu tarptautinėse varžybose bei čempionatuose.

LSKF buvo įkurta 1998 m. birželio 12 d. Yra Tarptautinės svarsčių kilnojimo sporto sąjungos (IUKL) narė.

Federacijos sudėtis
-------------------

### Valdyba

* Prezidentas - Rolandas Kubilius
* Viceprezidentas - Tomas Miežlaiškis
* Generalinis sekretorius - Modestas Talačka
* Sekretorius -Andrius Kubilius
* Teisėjų kolegijos pirmininkas -Antanas Gricius
* Prezidiumo narys -Justas Optas

Nuorodos
--------

* Oficiali svetainė
**Adomas Brėmenietis** (lot. *Adamus Bremensis*, g. apie 1050 m. – m. 1081 ar 1085 m. Brėmene) – viduramžių (XI a. antros pusės) vokiečių kronikininkas. Išgarsėjo savo veikalu „Hamburgo bažnyčios kronika" (*Gesta Hammaburgensis ecclesiae pontificum*), parašyta tarp 1075 ir 1080 m.

Apie patį Adomą Brėmenietį žinoma labai mažai, tik iš kronikos užuominų. Į Brėmeną atvyko apie 1066–1067 m. kur paskirtas katedros mokyklos magistru ir kanauninku. Po arkivyskupo Adalberto mirties pradėjo rašyti kroniką. Mirė Brėmene.

Savo veikale Adomas Brėmenietis rėmėsi antikos, ankstyvųjų viduramžių ir savo amžininkų raštais, pasakojimais. Prie veikalo dar buvo 186 paaiškinimai, iš kurių 141 parašė pats autorius, o kitus – perrašinėtojai. Pirmojoje knygoje aprašoma Hamburgo-Brėmeno bažnyčios istorija ir misijos į šiaurę nuo 788 m. Antrojoje dalyje pasakojama apie Vokietijos istoriją tarp 940 ir 1045 m. Trečiojoje knygoje aprašomi arkivyskupo Adalberto aktai. Ketvirtojoje dalyje *Descriptio insularum Aquilonis* aprašomi skandinavų papročiai ir krikščionių misijos į šiaurę, taip pat yra užuomina apie Vinlandą (vikingų koloniją Amerikoje). Šioje dalyje taip pat minima prūsų gentis sembai – Adomas Brėmenietis juos aprašo kaip taikius, nevertinančius aukso, gyvenančius tarp pelkių, apsirengusius kailiais, garbinančius miškus ir šaltinius. Taip pat lygina getus su prūsais, kad šie irgi geria kumelių pieną su krauju. Apie kuršius rašo, kad jų namai pilni pranašautojų ir burtininkų.

Šaltiniai
---------

1. ↑  „Baltų religijos ir mitologijos šaltiniai" I t. Norbertas Vėlius, Mokslo ir enciklopedijų leidykla, 1996. T.1: 188–192 psl.


|  |  |
| --- | --- |
|  | **Vikiteka: Adomas Brėmenietis** – vaizdinė ir garsinė medžiaga  |
**Mikalojus iš Jerošino** (vok. *Nikolaus von Jeroschin*) – XIV a. vokiečių metraštininkas, rašęs Vokiečių ordino užimtoje Prūsijoje.

Nikolaus buvo Vokiečių ordino didžiųjų magistrų kapelionas. 1328 m. jis į vidurio vokiečių aukštaičių kalbą išvertė Johano Kanaparijaus (*Johannes Canaparius*) „Šventojo Adalberto gyvenimą" (*Vita Sancti Adalberti*). 1331–1335 m. didžiajam magistrui Liuteriui iš Braunšveigo (*Luther von Braunschweig*) jis išvertė Petro Duisburgiečio veikalo „Prūsijos žemės kronika" (*Chronicon terrae Prussiae*) 27.737 eiles. Jo vertimas „*Die Kronike von Pruzinlant*" buvo paskirtas Vokiečių ordino globėjai šventajai Mergelei Marijai. Šiuo vertimu pasinaudojo Vygandas Marburgietis.

Literatūra
----------

* Sabine Schmolansky: Nikolaus von Jeroschin. Neue Deutsche Biographie. Bd. 19, S. 272
* Franz Pfeiffer: Die Deutschordenschronik: ein Beitrag zur Geschichte der mitteldeutschen Sprache und Literatur. Reprograf. Nachdr. der Ausg. Stuttgart 1854, Hildesheim. Olms, 1966.
* Abenteuer, Novellen und Schwänke aus der "Kronike von Pruzinlant" des Nikolaus von Jeroschin. Übertragen von Karl Plenzat. Leipzig. Holzner. 1935.
* Carl von Kraus: Die metrischen Regeln bei Heinrich von Hesler und Nikolaus von Jeroschin. Wien. Österreich. Bundes-Verl. 1928. In: Festschrift Max H. Jellinek.

Nuorodos
--------

* Nikolaus von Jeroschin. Allgemeine Deutsche Biographie[neveikianti nuoroda]
* Berlyno valstybinės bibliotekos katalogas
Iliustracija vaizduojanti *Aqua vitae* distiliavimo aparatą (1512 m.)
**Aqua vitae** – archajiškas koncentruotų vandeninių etanolio tirpalų pavadinimas. Terminas atsirado viduramžiais, pradžioje tai buvo bendras bet kokių distiliatų pavadinimas. Vėliau ėmė reikšti distiliuotus alkoholinius gėrimus.

*Aqua vitae* paprastai buvo gaminamas distiliuojant vyną. Gautas skystis dar vadinamas *vyno dvasia* (lot. *spiritus vini*).

Lotyniškai *aqua vitae* reiškia 'gyvybės vanduo'. Šį pavadinimą verčiant į vietines kalbas atsirado kai kurių vietinių distiliuotų gėrimų pavadinimai:

* Škotijoje taip atsirado *whisky* 'viskis' iš škot.gėl. *uisge-beatha* 'gyvybės vanduo'.
* Airijoje – *whiskey* 'viskis' iš air. *uisce beatha* 'gyvybės vanduo'.
* Prancūzijoje – *eau de vie* 'gyvybės vanduo; toks vaisinis brendis'.
* Skandinavijoje – *akvavit*.

Anglijoje žodžiu *aqua vitae* paprastai vadina prancūzišką brendį.

*Aqua vitae* žinomas ir slavų šalyse:

* Lenkija – *okowita*,
* Ukraina – *оковита* (*okovita*),
* Baltarusija – *акавіта* (*akavita*),
* Kai kuriose Rusijos tarmėse *яковита* (*jakovita*), *аковитая*.

Nuorodos
--------

* 

1. ↑  Scully, Terence (1995) *The Art of Cookery in the Middle Ages*, pg. 159, ISBN 0-85115-611-8
Vygando Marburgiečio eiliuotoji kronika. Išlikę puslapiai originalo kalba iš Karlsrūjės kodekso)
**Vygandas Marburgietis** (vok. *Wigand von Marburg*; gyveno apie 1365–1409 m.) – Vokiečių ordino heroldas (diplomatas) Prūsijoje, kuris viduriniąja vokiečių aukštaičių kalba eiliuotai parašė Prūsijos kroniką (baigė 1394 m.).

Iš kronikos originalo liko tik atskiri fragmentai - apie 500 eiliuotų eilučių (iš viso jų, kaip manoma, būta apie 17 000). Tačiau išliko pilnas, nors ir kiek sutrumpintas, kronikos vertimas į lotynų kalbą (*Chronica nova Prutenica*), kurį XV a. viduryje atliko Konradas Geselenas lenkų kronikininko Jano Dlugošo užsakymu. Šis lotyniškas rankraštis pirmą kartą paskelbtas Eduardo Račinskio 1842 m. Lietuvių kalba kronika išleista 1999 m. (Rimanto Jaso vertimas).

Vygandas daug rašė apie prūsus ir lietuvius. Šiuo metu tai yra svarbiausias šaltinis, pasakojantis apie XIV a. lietuvių kovas su kryžiuočiais.

Marburgietis pasakoja apie tai, kaip 1336 metais Pilėnų šturmo metu vokiečių spaudžiami likę gyvi jos gynėjai patys pasirinko mirtį, matydami, kad neatsilaikys prieš puolančią ordino kariuomenę. Viena senė kirviu nužudžiusi šimtą vyrų, o paskui pati tuo pačiu kirviu persiskėlė sau galvą. Pilies vadas Margiris, nužudęs žmoną, pats kalaviju persirėžė pilvą taip, kad pasileido žarnos – ir mirė.

Taip pat pasakojama apie 1382 m. įvykusias kunigaikščio Kęstučio laidotuves Vilniuje, kai kartu buvo sudeginti arkliai, drabužiai, ginklai, medžiokliniai paukščiai ir šunys.

Nuorodos
--------

* Puścizna po Janie Długoszu dziejopisie polskim, to jest: Kronika Wiganda z Marburga rycerza i kapłana Zakonu Krzyżackiego na wezwanie Długosza z rymowanej kroniki niemieckiej na język łaciński przetłomaczona. Chronicon seu Annales Wigandi Marburgensis, equitis et fratris Ordinis Teutonici. Poznań, 184ų2. – Wielkopolska Biblioteka Cyfrowa
* Vygandas Marburgietis. Naujoji Prūsijos kronika. Vilnius, 1999 (Lituanistinė biblioteka)
**Mariano Jerónimo Barreto**|  |
| Asmeniniai duomenys |
| **Pilnas vardas** | Mariano Jerónimo Barreto |
| Gimimo data | 1957 m. sausio 18 d. |
| Gimimo vieta | Ribandaras, Goa, Indija |
| Klubai |
| Dabar žaidžia | FC Stumbras |
| **Pozicija** | dalininkas |
| Profesionalūs klubai\* |
| nowrap | nowrap | nowrap| |
|  Treniruotos komandos |
| 2003–2004 2004–20052005 2005–2006 2006–2007 2007–20082009 2009–2011 2011–20132014–2015 2016–2019 | Gana Gana Marítimo Al-Nassr FC  Dynamo Moscow (asist.) Naval 1º de Maio  AEL Limassol  Kuban Krasnodar (asist.) Recreativo do Libolo Al-QadisiyahEtiopija EtiopijaFC Stumbras |
|  |

**Marijanas Žeronimas Baretas** (g. 1957 m. sausio 18 d. Goa) – Portugalijos futbolo specialistas, futbolo treneris. Nuo 2016 m. vadovavo FC Stumbras.

Biografija
----------

Gimė Ribandare, Goa, Indijoje. Dėl traumos anksti baigė futbolininko karjerą.

Dirbavosi Rusijoje, Portugalijoje, Angoloje, Kipre, Saudo Arabijoje, Bahreine, Jungtiniuose Arabų Emyratuose ir net Etiopijoje.

Vadovavo klubinėms ir nacionalinėms komandoms. Dirbo futbolo trenerio darbą, fizinio pasirengimo treneriu.

2016 m. atvyko į Lietuvą. Vadovavo FC Stumbras. Su šiuo klubu LFF taurės finale 2017 m. nugalėjo FK Žalgiris ir iškovojo šalies futbolo taurę. 2018 m. ir vėl iškopė į finalą, bet 2017-ųjų sėkmės pakartoti nebepavyko. 

Išrinktas mėnesio treneriu (2018-ųjų birželio mėnesio).

2019 m. vasario mėn. pranešta, kad FC Stumbras naują sezoną pasitinka su nauju treneriu. Jį pakeitė iki tol klube asistentu dirbęs João Luís Martins.

Pasiekimai
----------

### Komandiniai

**FC Stumbras**

* LFF taurės laimėtojas: 2017
* LFF taurės finalininkas: 2018
* Supertaurės finalininkas: 2018

Nuorodos
--------

* (fcstumbras.lt)
* (transfermarkt.com)
* (footballdatabase.eu)
* (calciozz.it)
* (it.soccerway.com)

Išnašos
-------

1. ↑
2. ↑
3. ↑
4. ↑
5. ↑
Augalas *Pentadiplandra brazzeana*, kuriame rastas saldus baltymas pentadinas.
**Pentadinas** - saldus baltymas, atrastas Afrikos augale *Pentadiplandra brazzeana*.

Pentadiną 1989 m. atrado ir išskyrė iš 1985 m. aprašyto augalo *Pentadiplandra brazzeana*, laipiojančio krūmo, augančio kai kuriose Afrikos šalyse. Šio augalo uogomis minta žmoginės beždžionės, juos nuo senovės valgo ir vietiniai gyventojai. Uogos neįtikimai saldžios, jas vietiniai gyventojai vadina pranc. *j'oublie* 'aš užmiršiu', nes jų paragavę žindomi kūdikiai užmiršta motinos pieną.

*Pentadiplandra brazzeana* uogose buvo aptikti du saldūs baltymai - pentadinas ir brazeinas, pastarasis atrastas 1994 m.

Nurodoma, kad pentadinas apie 500 kartų saldesnis už sacharozę. Jaučiamas saldumas lėtai stiprėja ir ilgai išlieka, tuo pentadinas panašus į moneliną bei taumatiną, bet saldumo jutimo profilis artimesnis monelinui.

Nuorodos
--------

1. ↑  H Van der Wel, G Larcon, A Hladika, CM Hladik, G Hellekant and D Glaser. Isolation and characterisation of Pentadin, the sweet principle of Pentadiplandra-Brazzeana Baillon. Chemical Senses 1989, 14:75-79.
2. ↑  UW-Madison professor makes a sweet discovery 10:57 PM 11/04/02 Jason Stein For the State Journal[neveikianti nuoroda]
3. ↑  Ming D and Hellekant G: Brazzein, a new high-potency thermostable sweet protein from Pentadiplandra brazzeana B. FEBS Lett 1994, 355(1):106-8.
4. ↑  H Van der Wel, G Larcon, A Hladika, CM Hladik, G Hellekant and D Glaser. Isolation and characterisation of Pentadin, the sweet principle of Pentadiplandra-Brazzeana Baillon. Chemical Senses 1989, 14:75-79.
**Scott Carson**|  |
| Asmeniniai duomenys |
| **Pilnas vardas** | Scott Paul Carson |
| Gimimo data | 1985 m. rugsėjo 3 d. (38 metai) |
| Gimimo vieta | Vaithevenas, Anglija |
| Ūgis | 1.91 m |
| Klubai |
| Dabar žaidžia | Bursaspor |
| **Pozicija** | Vartininkas |
| Jaunimo klubai |
| 0?00-20022002-2003 | Workington AFCLeeds United |
| Profesionalūs klubai\* |
| 2003-20052005-20062006-20072007–20082008-20112011- | Leeds UnitedLiverpool FC→ Sheffield Wednesday (skol.)→ Charlton Athletic (skol.)→ Aston Villa (skol.)West Bromwich AlbionBursaspor | 003 (0)004 (0)009 (0)036 (0)035 (0)118 (0) |
| Nacionalinė komanda\*\* |
| 2006-2007- | Anglija BAnglija Anglija | 02 (0)03 (0) |
| \* Skaičiuojama tik pasirodymai ir įvarčiai vietinėje lygoje Duomenys 2010 m..
\*\* Nacionalinės komandos pasirodymų irįvarčių duomenys 2010 m.. |

**Scott Paul Carson** (g. 1985 m. rugsėjo 3 d. Whitehavene, Kumbrijos grafystėje) yra anglų vartininkas, žaidžiantis Turkijoje, Bursaspor komandoje.

Pradėjo savo karjerą vietinėje Cleator Moor Celtic komandoje. Yra žaidęs Workington Reds (non-league) FA jaunimo taurėje. 2004 m. sausį debiutavo Leeds United pakeisdamas Paul Robinson prieš Middlesbrough. Prieš tai žaidė Leeds United akademijoje. Carsonas pasirašė keturių su puse metų sutartį su Liverpulio komanda. 2005 m. kovo 5 d. debiutavo prieš Newcastle United. 2004 m. balandžio 4 d. debiutavo UEFA čempionų lygoje prieš Juventus. 2006 m. kovą buvo paskolintas Sheffield Wednesday. 2006–2007 sezone buvo skolinamas Charlton Athletic. 2007 m. rugpjūčio 10 d. už £2 milijonus buvo skolinamas Aston Villai. 2008 m. liepos 18 d. West Bromwich Albion klubas pasirašė £3,25 milijonų vienerių metų sutartį su galimybe ją pratęsti.

2011 m. liepos 1 d. persikėlė į Turkiją, Bursaspor komandą.

Carsonas 2003 m. spalį buvo pakviestas į Anglijos U-21. Debiutavo aštuoniolikos, laimėjus 3-2 prieš Nyderlandų U-21, 2004 m. vasarį. Po metų 2005 m. gegužę buvo pakviestas į Anglijos rinktinę prieš JAV ir Kolumbiją. Taip pat yra žaidęs Anglijos B rinktinėje prieš Baltarusiją.

Pasiekimai
----------

**Liverpool FC**

* 2004–2005 UEFA čempionų lyga
* 2005–2006 Europos Supertaurė

**Asmeniniai**

* 2006–2007 Charlton metų žaidėjas

Šaltiniai
---------

1. ↑  Scott Carson profilis svetainėje National-Football-Teams.com
2. ↑
3. ↑
Danijos ir Islandijos karalius Kristijonas X.
**Danijos ir Islandijos unijos aktas** (dan. *Den Dansk-Islandske Unionslov*, isl. *Sambandslögin*) – 1918 m. gruodžio 1 d. susitarimas tarp Islandijos ir Danijos, kuriame Islandija pripažinta visiškai nepriklausoma ir suverenia valstybe – Islandijos karalyste, laisvai prisijungusia prie Danijos ir sudariusia asmeninę uniją su Danijos karaliumi. Islandija įsteigė savo vėliavą, paskelbė neutralitetą ir paprašė Danijos atstovauti jos vardu užsienio reikalams ir gynybos interesams, išlaikant visišką jų kontrolę. Islandija atidarė savo pirmąją ambasadą 1920 m. Aktas turėjo būti peržiūrėtas 1940 m. o po trejų metų, jei nebūtų pasiektas susitarimas, jis galėjo būti atšauktas.

Kontekstas
----------

Nors keli žymūs islandai, pavyzdžiui, Benediktas Sveinsonas, norėjo nutraukti asmeninę sąjungą su Danijos karaliumi, islandai to rimtai nesiekė. Buvo suprantama, kad Danijos karalius nepasinaudos veto teise, kurią jam suteikė unijos aktas, o islandai manė, kad nereikia nutraukti visų ryšių su Danija, nes jie įgijo nepriklausomybę ir visiškai kontroliuoja visus valstybės reikalus.

Istorikas Gunaras Karlsonas teigia, kad Danija 1918 m. norėjo suteikti Islandijai suverenitetą dėl dviejų priežasčių. Pirma, tautų apsisprendimo teisė tapo vis svarbesnė pasibaigus Pirmajam pasauliniam karui. Antra, Islandija įrodė, kad sugeba pati tvarkyti savo reikalus (nuo 1904 m. kai buvo įvesta vietos valdžia) ir santykius su kitomis valstybėmis (per Pirmąjį pasaulinį karą, kai Islandija buvo atskirta nuo Danijos).

Respublikos įkūrimas
--------------------

1944 m. birželio 17 d. nacistinei Vokietijai okupavus Daniją, Islandijoje tebesant Jungtinių Amerikos Valstijų, Jungtinės Karalystės ir Kanados ginkluotosioms pajėgoms, buvo surengtas referendumas dėl ryšių su monarchija nutraukimo ir šalis didele balsų persvara nusprendė tapti respublika.

Išnašos
-------

1. ↑  „Small States and Shelter Theory: Iceland’s External Affairs, 1st Edition (Hardback) - Routledge". *Routledge.com* (anglų). p. 108. Nuoroda tikrinta 2019-05-25.
2. ↑  Jóhannesson, Guðni Th. (2016). *Fyrstu forsetarnir*. Sögufélagið. pp. 13–15.
3. 1 2  Karlsson, Gunnar (2000). *History of Iceland*. pp. 283–284.
Šalys, su kuriomis Monakas yra užmezgęs diplomatinius santykius.
Monako Kunigaikštystė nuo 1993 m. yra pilnateisė Jungtinių Tautų organizacijos narė.

Taip pat Interpolas, UNESCO, Pasaulio sveikatos organizacijos narė.
Tarptautinė Hidrografijos organizacijos pagrindinė būstinė yra Monake.

Monake įsikūrusios tik dvi kitų valstybių ambasados: Prancūzijos ir Italijos.

Monakas yra įsteigęs ambasadas Belgijoje, Ispanijoje, Italijoje, Prancūzijoje, Šveicarijoje, Vatikane, Vokietijoje. Planuojama įsteigti ambasadą Vašingtone (JAV). Ambasada Belgijoje atstovauja Monakui ir Liuksemburgui, bei Nyderlandams, o ambasada Šveicarijoje – Lichtenšteinui.

Pagal susitarimus su Italija ir Prancūzija, Monako tarptautiniai santykiai palaikomi per šių šalių 104 ambasadas visame pasaulyje.

Valstybė nėra Europos Sąjungos narė, tačiau nuo 2002 m. sausio 1 d. Monake įvesta nauja valiuta – euras, pakeitusi anksčiau cirkuliavusį Prancūzijos franką. Kunigaikštystei suteikta galimybė kaldinti savas Euro monetas.

Nuorodos
--------

* Monako vyriausybės svetainė – Monako tarptautiniai santykiai
* Tinklalapis apie Monako atstovybę JTO Archyvuota kopija 2007-02-06 iš Wayback Machine projekto.
| Medaliai |
| --- |
| 2021 m. pasaulio čempionatas2021 m. pasaulio čempionatas |
| Vyrų graikų-romėnų imtynės |
| **Atstovaujant: Lietuvos vėliava Lietuva**  |
| Pasaulio čempionatas |
| **Bronza** | 2021 Oslas | 72 kg |
| Europos čempionatas |
| **Bronza** | 2020 Roma | 67 kg |

**Kristupas Šleiva** (g. 1996 m. liepos 5 d.) – Lietuvos klasikinių imtynių sportininkas, Europos ir pasaulio čempionatų prizininkas.

Biografija
----------

Sportuoja nuo 2007 m. Atstovauja Vilniaus klubą, treneris - Olegas Antoscenkov.

2020 m. Europos imtynių čempionate Šleiva iškovojo bronzos medalį.

2021 m. pasaulio imtynių čempionate Šleiva dalyvavo vyrų graikų-romėnų imtynių svorio kategorijoje iki 72 kg. Tai antrasis sportininko pasaulio čempionatas suagusiųjų amžiaus grupėje. Pirmoje kovoje lietuvis nugalėjo kazachą Kaharman Kissymetov, antroje - bulgarą Deyvid Dimitrov, bet ketvirtfinalyje pralaimėjo armėnui Malkhas Amoyan. Paguodos etape lietuvis įveikė norvegą Håvard Jørgensen, bei iranietį Mohammad Reza Mokhtari ir pelnė savo pirmąjį pasaulio čempionatų bronzos medalį.

Šaltiniai
---------

1. ↑  „Imtynininkas Šleiva pasaulio čempionate pasidabino bronzos medaliu". *delfi.lt*. Delfi. 2021-10-08. Nuoroda tikrinta 2024-03-12.

Nuorodos
--------

* Pasaulio imtynių federacijos svetainėje
| Adrogė*Adrogué* |
| --- |
| *Adrogės miesto gatvė* |
|  |
| 

AdrogėAdrogė

34°48′0″ p. pl. 58°23′0″ v. ilg.﻿ / ﻿34.80000°š. pl. 58.38333°r. ilg.﻿ / 34.80000; 58.38333﻿ (Adrogė) |
|  |
| Laiko juosta: (UTC-3) |
|  |
| **Valstybė** | Argentinos vėliava Argentina |
| **Provincija** | Buenos Airių provincija Buenos Airių provincija |
| **Departamentas** | Almirante Brauno partidas |
|  |
| **Įkūrimo data** | 1870 m. |
|  |
| **Gyventojų** (2001) | 28 265  |
| **Plotas** | 5,74 km² |
| **Tankumas** (2001) | 4 924 žm./km² |
| **Altitudė** | 24 m |
|  |
|  **Vikiteka** | Adrogė |

**Adrogė** (isp. *Adrogué*) – miestas Argentinoje, Buenos Airių provincijoje, Didžiųjų Buenos Airių aglomeracijoje, 23 km į pietus nuo Buenos Airių. Almirante Brauno partido centras. Geležinkelių mazgas (linijos į Mar del Platą, Buenos Aires, Vilja Elisą, Kanjuelasą). Praeina plentas Aveljaneda–Brandsenas. Tai daugiausia gyvenamasis Buenos Airių priemiestis. Yra kultūros namai, istoriniai XIX a. pab. – XX a. pr. pastatai.

Istorija
--------

1870 m. įkurta Almirante Brauno gyvenvietė. Jos vietoje 1873 m. įkurtas ir suplanuotas architektų Nikolaso ir Chosė Kanalių (*Canale*) Adrogės miestas. Čia įsikūrė daugiausia anglų šeimos, geležinkelių valdybos pareigūnai. Miestas pavadintas čia pirmiausia įsikūrusio Estebano Adrogės (*Esteban Adrogué*) garbei.

Adrogėje vaikystę praleido Argentinos rašytojas Chorchė Luisas Borchesas.

Sportas
-------

* Club Atlético Brown (futbolas)

Šaltiniai
---------

1. ↑  „Revolución y contrarrevolución en la Argentina". Jorge Abelardo Ramos. 1970.
2. ↑  Jaime Alazraki. *Critical Essays on Jorge Luis Borges*. 1987.
2011 m. pašto ženklas
Laisvės gynėjų dienos minėjimas Vilniuje 2010 m.
**Laisvės gynėjų diena** – sausio 13 d. minima Lietuvos atmintina diena. Keliama Lietuvos valstybės vėliava.

1991 metais šią dieną įvyko masinis taikus Lietuvos piliečių pasipriešinimas Sovietų Sąjungos vadovybei jėga paimti į savo rankas Vilniaus televizijos bokštą. Bandymai šturmuoti Radijo ir televizijos komiteto pastatą, Parlamento pastatą ir kitus valstybiniam perversmui reikšmingus objektus buvo vykdomi nuo sausio 9 d. Užimti atvyko specialiai parengta, sunkiąja karine technika ginkluota desantininkų grupė.

Prie televizijos bokšto Vilniuje per 600 taikių ir neginkluotų žmonių buvo sužeista, žuvo 14. Televizijos bokštas buvo užimtas, tačiau planų pulti Parlamentą kariškiai atsisakė.

Nors užgrobti kai kuriuos objektus ir pavyko, galutiniai operacijos tikslai (užimti parlamentą, išprovokuoti nesantaiką tarp įvairių tautybių Lietuvos piliečių, pateikti šiuos įvykius kaip dviejų ginkluotų pusių kovą) nebuvo pasiekti, ir gana greitai Sovietų armijai teko iš užimtų objektų pasitraukti.

Šaltiniai
---------

1. ↑  „Dėl Lietuvos valstybės vėliavos ir kitų vėliavų kėlimo ir naudojimo". *2004 m. gruodžio 24 d. nutarimas Nr. 1649*. Lietuvos Respublikos Vyriausybė. Nuoroda tikrinta 2024-03-10.

Nuorodos
--------

* Laisvės gynėjų atminimo įamžinimas ir pagerbimo tradicijos, lrs.lt, 2021
* 15 metų klausimai. „Veidas", 2006, Nr. 8, 2006 12 23
* Pilietine iniciatyva „Atmintis gyva, nes liudija" Archyvuota kopija 2018-01-16 iš Wayback Machine projekto.
Ilzė Liepa
**Ilzė Liepa** (g. 1963 m. lapkričio 22 d. Maskva) – latvių kilmės baleto artistė, teatro aktorė.

Biografija
----------

Tėvas Maris Rudolfas Liepa, brolis Andris Liepa. 1981 m. baigusi Maskvos choreografijos mokyklą šoka Didžiajame teatre Maskvoje. 1991 m. baigė pedagogiką Rusijos teatro akademijoje Maskvoje.

Kūryba
------

Rusijoje ir kt. šalyse rengia baleto koncertus, kuriuose atlieka klasikines ir šiuolaikines choreografines kompozicijas. Šoko ir su Petru Skirmantu. Sukūrė vaidmenų dramos spektakliuose (Marija Stiuart – L. Razumovskajos „Jūsų sesuo ir belaisvė", 1998 m. Imperatorienė Jekaterina – A. Maksimovo „Imperatorienės sapnas", 2000 m.) ir kino filmuose. Gastroliavo Lietuvoje.

Lietuvos pilietybės suteikimas ir panaikinimas
----------------------------------------------

I. Liepai 2000 m. išimties tvarka buvo suteikta Lietuvos pilietybė už Lietuvos garsinimą, daugiau nei 10 metų šokus su Lietuvos baleto artistu Petru Skirmantu.

2023 m. lapkritį Rusijos žiniasklaidai I. Liepa smerkė Baltijos šalis už jų elgesį ir palaikė Rusijos prezidento V. Putino pradėtą karą Ukrainoje. Iš karto po šio interviu Vidaus reikalų ministerija įpareigojo Migracijos departamentą pradėti balerinos Lietuvos pilietybės netekimo procedūrą, vertinant šiuos pasisakymus kaip „diskredituojančius valstybę".

2024 m. vasario 14 d. Pilietybės reikalų komisija pasiūlė prezidentui Gitanui Nausėdai atimti Lietuvos pilietybę iš I. Liepos. 2024 m. kovo 7 d. Lietuvos prezidentas Gitanas Nausėda pasirašė dekretą dėl jos pilietybės atėmimo.

Šaltiniai
---------

1. ↑  Helmutas Šabasevičius. *Ilzė Liepa*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 137 psl.
2. ↑  Putiną ir jo karą Ukrainoje šlovinanti Rusijos balerina – Lietuvos pilietė
3. ↑  VRM įpareigojo Migracijos departamentą pradėti Lietuvos pilietybės atėmimą iš balerinos Liepos
4. ↑  Komisija Nausėdai siūlo atimti Lietuvos pilietybę iš balerinos Liepos
5. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Skilęs granito riedulys
**Granitas** – magminių intrūzinių uolienų grupė. Čiulpk bybiSusidaro kontinentuose veikiant dideliam slėgiui ir temperatūrai.

Granitas susideda iš šių mineralų: ortoklazo ar plagioklazo (feldšpatai), kvarco, raginukės, biotito, muskovito. Kartais granite būna kitų mineralų: magnetito, granatų, cirkono, apatito. Priklausomai nuo feldšpatų ir kvarco santykio granito kietumas pagal Moso skalę skiriasi. Jis gali būti nuo 5,5 iki 7.

Pats žodis kilęs iš lotynų kalbos *granum* – 'grūdas, kruopelė'.

Granitas sudaro tiek mažus geologinius kūnus (iki 100 km² daikas), tiek ir didelius – batolitus.

Dėl tam tikrų geologinių procesų granitas gali iškilti į žemės paviršių.

### Natūrali spinduliuotė

Granito sudėtyje yra mažas kiekis urano dalelių (nuo 10 iki 20 dalelių milijonui). Jis yra laikomas natūraliai radioaktyviu akmeniu skleidžiančiu nežymią gamą spinduliuotę.

|  |  |
| --- | --- |
|  | **Vikiteka: Granitas** – vaizdinė ir garsinė medžiaga  |
**Torsten Frings**| Torsten Frings |
| Asmeniniai duomenys |
| **Pilnas vardas** | Torsten Frings |
| Gimimo data | 1976 m. lapkričio 22 d. (47 metai) |
| Gimimo vieta | Viurselenas, Vokietija |
| Ūgis | 1,82 m |
| Svoris | 80 kg |
| Klubai |
| Dabar žaidžia | Toronto FC |
| **Pozicija** | saugas |
| Profesionalūs klubai\* |
| 1994-19961997-20022002-20042004-20052005-20112011- | Acheno „Alemannia"Bremeno „Werder"Dortmundo „Borussia"Miuncheno „Bayern"Bremeno „Werder"Toronto FC | 56 (13)162 (15)47 (10)29 (3)164 (21)17 (0) |
| Nacionalinė komanda\*\* |
| 2001-2010 | Vokietija Vokietija | 79 (10) |
| 
\*\* Nacionalinės komandos pasirodymų irįvarčių duomenys 2012 m.. |

**Torštenas Fringsas** (vok. *Torsten Frings*; g. 1976 m. lapkričio 22 d.) – buvęs vokiečių futbolininkas, Vokietijos rinktinės saugas. Nacionalinėje rinktinėje rungtyniavo nuo 2001 m. vasario 27 d.

Karjera
-------

Pradėjo profesionalo karjerą trečiojo diviziono Alemannia Aachen klube, kur nuo 1994 metų žaidė du sezonus. 1996 metais perėjo į Bundeslygoje žaidžiantį Bremeno „Werder" klubą, kur žaidė 6 sezonus, o 1999 metais su klubu iškovojo Vokietijos taurę.

2001 metais žaidėjas pakviestas į Vokietijos rinktinę, su kuria dalyvavo 2002 m. pasaulio čempionate.

Po čempionato žaidėju domėjosi Europos garsiausi klubai, bet jis perėjo į Vokietijos Dotmundo „Borussia". 2003–2004 metų sezono pirmoje pusėje nežaidė dėl kelio traumos, po sezono perėjo į Miuncheno „Bayern". Su Miuncheno klubu laimėjo Vokietijos čempionatą ir taurę, bet po metų nutarė grįžti į Bremeno klubą.

2006 m. su rinktine žaidė Vokietijoje vykstančiame pasaulio čempionate, kur pirmosiose rungtynėse įmušė įvartį į Kosta Rikos vartus, o po ketvirtfinalio 11 m baudinių serijos žaidėjas įspėtas už susistumdymą su argentiniečiais ir diskvalifikuotas dvejoms rungtynėms, turėjo praleisti pusfinalį.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Korėja-Japonija 2002 | 2 vieta | 7 | 0 | 1 | 0 | 0 |
| Vokietija 2006 | 3 vieta | 6 | 1 | 2 | 0 | 0 |
| **Žemyno čempionatai** |
| Portugalija 2004 | I etapas | 3 | 1 | 1 | 0 | 0 |
| Austrija-Šveicarija 2008 | 2 vieta | 5 | 0 | 0 | 0 | 0 |

Šaltiniai
---------

1. ↑  Torsten Frings profilis svetainėje National-Football-Teams.com
Koordinatės: 55°31′59″š. pl. 25°07′23″r. ilg.﻿ / ﻿55.5330°š. pl. 25.1230°r. ilg.﻿ / 55.5330; 25.1230

| Anykščių stadionas |
| --- |
| Anykščių stadionas |
| Oficialus pavadinimas | Anykščių miesto stadionas |
| Vieta | J. Biliūno g. 81, Anykščiai, Lietuva |
| Paviršius | Žolė |
| Talpa | 500 sėdimų vietų |
| Nuomininkai | FSK Anykščiai |

**Anykščių miesto stadionas** – įvairios paskirties stadionas su futbolo aikšte Anykščiuose, J. Biliūno g. 81. Stadiono tribūnose yra 500 vietų žiūrovams. Čia namų rungtynes žaidžia futbolo sporto klubas FSK Anykščiai.

Istorija
--------

Dabartinis Anykščių miesto stadionas pradėtas tvarkyti apie 1948 m. Iki tol Anykščių jaunimas žaisdavo ant Siekano kalno, už Janydžių. Stadione aikštė buvo įrengiama padedant miestiečiams, moksleiviams, aplinkiniams ūkininkams.

2018 m. po stadiono atnaujinimo tribūnų talpa išplėsta iki 500 vietų.

Šaltiniai
---------

1. ↑   Archyvuota kopija 2016-03-05 iš Wayback Machine projekto.
2. ↑  Anykščiuose iškilmingai atidarytas atnaujintas centrinis miesto stadionas

Nuorodos
--------

* Anykščių stadionas (*futbolinis.lt*)
* Anykščių stadionas (*arenysportowe.eu*)
| Moreno partidas*Partido de Moreno* |
| --- |
|  |
|  |
| **Valstybė** | Argentinos vėliava Argentina |
| **Provincija** | Buenos Airių provincija Buenos Airių provincija |
| **Administracinis centras** | Morenas |
| **Įkūrimo data** | 1864 m. |
|  |
| **Gyventojų** (2010) | 452 505 |
| **Plotas** | 180 km² |
| **Tankumas** (2010) | 2 514 žm./km² |

**Moreno partidas** (isp. *Partido de Moreno*) – partidas Argentinoje, Buenos Airių provincijoje, Didžiųjų Buenos Airių aglomeracijoje. Yra į pietvakarius nuo Buenos Airių. Administracinis centras – Morenas.

Gyvenvietės
-----------

Partide yra šios gyvenvietės (gyventojų skaičius – 2001/2010 m.):

* Morenas (171,8 tūkst.)
* La Recha (47,8)
* Fransisko Alverasas (23,2)
* Kuartelis V (47,7)
* Truchujis (94,6)
* Paso del Rėjus (41,6)

Šaltiniai
---------

1. MORENO: Partido in Buenos Aires, *citypopulation.de*
2. ↑  MORENO: Partido in Buenos Aires, *citypopulation.de*
3. MORENO: Partido in Buenos Aires, *citypopulation.de*
4. ↑  MORENO: Partido in Buenos Aires, *citypopulation.de*

Flag of Buenos Aires ProvinceFlag of Buenos Aires Province Buenos Airių provincijos partidai

Adolfo Alsina | Albertis | Almirante Braunas | Aveljaneda | Ajakučas | Asulis | Bahija Blanka | Balkarsė | Baraderas | Benito Chuaresas | Berasategis | Berisas | Bolivaras | Bragadas | Brandsenas | Kampana | Kanjuelasas | Kapitan Sarmientas | Karlos Kasaresas | Karlos Techedoras | Karmen de Arekas | Kasteljis | Čakabukas | Čiaskomusas | Čivilkojus | Kolonas | Koronel Doregas | Koronel Pringlesas | Koronel Rosalesas | Koronel Suaresas | Daireo | De la Kosta | Doloresas | Ensenada | Escobaras | Esteban Ečeverija | Eksaltasion de la Krusas | Eseisa | Florensio Varela | Florentino Ameghinas | Cheneral Alvaradas | Cheneral Alvearas | Cheneral Arenalesas | Cheneral Belgranas | Cheneral Gidas | Cheneral Lamadridas | Cheneral Las Erasas | Cheneral Lavaljė | Cheneral Madariaga | Cheneral Pasas | Cheneral Pintas | Cheneral Puejredonas | Cheneral Rodrigesas | Cheneral San Martinas | Cheneral Viamontė | Cheneral Viljegasas | Guamini | Ipolito Irigojenas | Harlingamas | Itusaingo | Chosė Klemente Pasas | Chuninas | La Matansa | La Plata | Lanusas | Laprida | Las Floresas | Leandro N. Alemas | Linkolnas | Loberija | Lobosas | Lomas de Samora | Luchanas | Magdalena | Maipu | Malvinas Archentinas | Mar Čikita | Markos Pasas | Mersedesas | Merlas | Montė | Monte Ermosas | Morenas | Moronas | Navaras | Nekočėja | Nueve de Chulijas | Olavarija | Patagonesas | Peuachas | Pelegrinis | Pergaminas | Pila | Pilaras | Pinamaras | Presidente Peronas | Puanas | Punta Indijas | Kilmesas | Ramaljas | Raučas | Rivadavija | Rochasas | Roke Peresas | Savedra | Saladiljas | Saljikelo | Saltas | San Andres de Chilesas | San Antonio de Arekas | San Kajetanas | San Fernandas | San Isidras | San Miguelis | San Nikolasas | San Pedras | San Visentė | Suipačia | Tandilis | Tapalkė | Tigrė | Tordiljas | Tornkvistas | Trenke Laukenas | Tres Arojosas | Tres de Febreras | Tres Lomasas | Veintisinko de Majas | Visente Lopesas | Vilja Geselis | Viljarinas | Saratė
| **Carduelis hornemanni** |
| --- |
| Poliarinis čimčiakas (*Carduelis hornemanni*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Žvirbliniai paukščiai  *( Passeriformes)* |
| Šeima: | Kikiliniai  *( Fringillidae)* |
| Gentis: | *Carduelis*  *( Carduelis)* |
| Rūšis: | Poliarinis čimčiakas  *( Carduelis hornemanni)* |

 |
| Binomas |
| ***Carduelis hornemanni***Holböll, 1843 |

*Carduelis hornemanni exilipes*
**Poliarinis čimčiakas** (*Carduelis hornemanni*) – kikilinių (*Fringillidae*) šeimos paukščių rūšis.

Paplitęs Eurazijos ir Šiaurės Amerikos tundroje, Grenlandijoje. Lietuvoje kartais stebimi praskrendantys poliariniai čimčiakai. Dalis galbūt žiemoja.

Kūnas baltas, sparnai, nugara, uodega juodi, pagurklis ir krūtinė rausvi. Kaktoje – raudona dėmė. Sveria 12-18 g.

Gyvena tundroje ir miškatundrėje, žemais karklais, gluosniais, berželiais apaugusiuose plotuose. Aktyvus dieną. Laikosi būriuose drauge su kitais kikiliniais paukščiais. Lizdą suka nedideliuose medžiuose ar krūmuose, 1-2 m aukštyje. Deda 4-6 kiaušinius, peri 12-14 dienų.

Maitinasi beržų, drebulių, žolių (kiečių, varpinių) sėklomis. Vasarą lesa vabzdžius ir kitus bestuburius.

Šaltiniai
---------

1. ↑  „Poliarinis čimčiakas". *PAUKSCIAI.LT*. Nuoroda tikrinta 2024-03-11.
2. ↑  „Lietuvos fauna": Paukščiai 2. Vilnius, „Mokslas", 1991 m.